**Thomas Cajetan Kelly**, O.P. (født 14. juli 1931 i Rochester i delstaten New York i USA, død 14. desember 2011 i Jefferson County i Kentucky) var en katolsk ordensgeistlig og erkebiskop av Louisville.

Liv og virke
------------

### Bakgrunn

Thomas Cajetan Kelly vokste opp i New York City. Han gikk inn i dominikanerordenen i 1951 og studerte ved *St. Rose Priory* i Springfield i Kentucky, og *St. Joseph's Priory* i Somerset i Ohio. 

### Prest

Han ble ordinert til prest 5. juni 1958 av erkebiskop Amleto Giovanni Cicognani. 

Etter å ha oppnådd en grad i teologi fra ordenens *House of Studies* i Washington, D.C. i 1958 mottok han doktorgrad i kanonisk rett fra Angelicum i Roma. Han fullførte doktorgradsstudier ved Universitetet i Wien og University of Cambridge. I 1962 ble han sekretær for ordenens kurie i St. Joseph's-provinsen i New York City. I 1965 overtok han ansvaret for sekretariatet, så vel som arkivet, til den apostoliske delegasjon i Washington. I 1971 ble Kelly assisterende generalsekretær for United States Bishops' Conference og United States Catholic Conference (USCC); fra 1977 generalsekretær i Washington, DC.

### Hjelpebiskop i Washington

Pave Paul VI utnevnte ham den 12. juni 1977 til titulærbiskop av *Tusuros* og hjelpebiskop i erkebispedømmet Washington. Erkebiskopen av Cincinnati, Joseph Louis Bernardin, bispeviet ham den 15. august samme år i Den ubesmittede unnfangelsens nasjonalhelligdom; medkonsekratorer var James Steven Rausch, biskop av Phoenix, og Eugene Antonio Marino S.S.J. hjelpebiskop i Washington.

### Erkebiskop i Louisville

Han ble utnevnt til erkebiskop av Louisville av pave Johannes Paul II den 28. desember 1981, og ble innsatt i embedet den 18. februar året etter. Han var med på å planlegge de to første pavebesøkene til USA. Kelly var medlem av en rekke organisasjoner og kommisjoner, og mottok flere æresdoktorer.

Den 12. juni 2007 innvilget pave Benedikt XVI hans aldersbetingede avskjedssøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop Paul John Hallinan (1911–1968) \*1958
* Kardinal Joseph Louis Bernardin (1928–1996) \*1966
* Erkebiskop *Thomas Cajetan Kelly*, O.P. (1931-2011) \*1977

Referanser
----------

1. ↑   www.wfpl.org, arkiv-URL web.archive.org[Hentet fra Wikidata]
2. ↑  [Mal:Toter Link Retired Louisville Archbishop Thomas Kelly dies]
3. 1 2  Erkebispedømmet Louisville: Archbishop Thomas C. Kelly, OP Dies, Louisville, KY, lest 19. desember 2011
4. ↑  www.catholic-hierarchy.org kelly, lest 28. mars 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** SUDOC
 |